கோலாலம்பூர், ஏப்.30: மலேசிய லீக் கிண்ண கால்பந்துப் போட்டியில் சில அணிகள் வழங்கக் கூடிய வெற்று வாக்குறுதிகளை நம்பி, மலேசிய கால்பந்து சங்கம் இனியும் ஏமாற்றம் அடையத் தயாராக இல்லை என அதன் இடைக்காலத் தலைவர் டத்தோ முஹமட் யூசோப் மஹாடி தெரிவித்தார். இந்த ஆண்டுக்கான மலேசிய லீக் கால்பந்துப் போட்டியில் குவாந்தான் எப்.ஏ வழங்கிய வாக்குறுதிகளில் மலேசிய கால்பந்து சங்கம் ஏமாற்றம் அடைந்திருப்பதாக யூசோப் மஹாடி தெரிவித்தார். ஆட்டக்காரர்களின் சம்பளப் பிரச்சினையைத் தீர்த்து விடுவதாக குவாந்தான் எப்.ஏ வாக்குறுதி வழங்கி இருந்தது.